જો કે વિકાસ બહેલે આ તમામ આરોપોને જાકારો આપી દીધો છે. ફેન્ટમના અન્ય પાર્ટનર મધુ મન્ટેનાએ પણ વિકાસને ટેકો જાહેર કર્યો છે. 45 વર્ષનો બહેલ હાલ દિલ્હી તેની બીમાર માતાની સારસંભાળ રાખી રહ્યો છે. વિકાસે જણાવ્યું, “કશું જ નથી થયું. હું કંપની ચલાવી રહ્યો છું. HRને કોઈ ફરિયાદ નથી થઈ અને કોઈ વિશાખા કમિટી નથી નિમાઈ. મેં આ સ્ત્રીને ગોવા પ્રકરણ વિષે વાત કરતા સાંભળી છે. તે મારી કર્મચારી પણ નથી. હા, તે મારી મિત્ર છે અને અમે સાથે કામ કર્યું છે. પણ જો તેને આવું જ લાગતું હોય તો હું ટેબલ પર છેક તેની સામે બેસીને તેની સાથે વાત કરીશ. મારે એને પૂછવું છે કે મેં ક્યારેય લાઈન ક્રોસ કરી છે. જો મેં એવુ કંઈ કર્યું હોય જેને કારણે તેને દુઃખ થયું હોય તો હું માફી માંગવા તૈયાર છું. હું એને ઘણા લાંબા સમયથી ઓળખુ છું. છેલ્લા અઢી વર્ષમાં તેણે મને ક્યારેય એવું નથી લાગવા દીધુ કે તે મારી સાથે અન્કમ્ફર્ટેબલ છે. આજે હું જે છું એ બનવા માટે મેં ઘણી મહેનત કરી છે. મને એવુ લાગે છે કે મને ટાર્ગેટ બનાવાયો છે પણ મને નથી ખબર કે મારે આ અંગે શું કરવુ જોઈએ.” તેણે એમ પણ સ્પષ્ટતા કરી કે તેમની વચ્ચે કોઈ રિલેશનશીપમાં ભંગાણ પડ્યુ હોય તેવું પણ નથી.